આ અંગે મળતી માહિતી અનુસાર સુરત જિલ્લા એસ.ઓ.જી બ્રાન્ચના પોલીસ સ્ટાફના માણસોને ખાનગી રાહે બાતમી મળી હતી કે માંગરોળ પોલીસ સ્ટેશન વિસ્તારમાં આવેલ ઝંખવાવ ગામે મુલતાની ફળિયામાં રહેતા ઝાકીર જુમ્મા મુલતાની (33) નાઓ સુરત જિલ્લા તેમજ વલસાડ જિલ્લાના વિદેશી દારૂના 11 જેટલા ગુનાઓમાં વોંટેડ છે તે આરોપી માંગરોળ તાલુકાનાં ઝંખવાવ માગરોળ રોડ ઉપર પાતલદેવી ગામની સીમમાંથી વાંકલ ફાટક પાસેથી પસાર થવાનો છે. જે બાતમીના આધારે પોલીસે વોચ ગોઠવી એક મારુતિ સ્વીફ્ટ ગાડી નંબર જીજે-6-એફ.ક્યૂ-4321 માંથી પોલીસે તેને ઝડપી લીધો હતો. પૂછતાછ દરમ્યાન એ વિદેશી દારૂના 10 ગુના તેમજ મારામારીનો એક ગુનો મળી 11 જેટલા ગુનામાં વોંટેડ છે. તેની ધરપકડ થતાં રેન્જ આઇજીએ પણ તેને પૂછતાછ કરી હોવાનું જાણવા મળ્યું છે.